paragraph_text: mini|desno|Erupcija vulkana 1974. godine. Volcán de Fuego (španj. Vatreni vulkan), aktivni je stratovulkan u Gvatemali, smješten 16 kilometara zapadno od grada i poznatog turističkog odredišta Antigua Guatemala. Poznat je po svojoj stalnoj aktivnosti zbog koje svakih 15-20 minuta izbacuje manje količine plina i pepela. Tijekom povijesti imao je desetak velikih erupcija, od kojih su najsmtronosnije bile one 1717. i 2018. godine. Građen je pretežito od bazaltnih i andezitnih stijena.